Στο Κόκκινο 105,5

Ο ραδιοφωνικός σταθμός Στο Κόκκινο είναι ο κομματικός ραδιοσταθμός του Συνασπισμού Ριζοσπαστικής Αριστεράς - Προοδευτικής Συμμαχίας. Εκπέμπει στην Αττική από το 2006.

Ιστορία

Ξεκίνησε να εκπέμπει στις 6 Φεβρουαρίου 2006 ως πειρατικός σταθμός, προσκείμενος στον Συνασπισμό της Αριστεράς, των Κινημάτων και της Οικολογίας. Κατά την πρώτη περίοδο της λειτουργίας του, υπήρξαν πολλές αντιδράσεις για τη λειτουργία του, με τον δημοσιογράφο Μάκη Τριανταφυλλόπουλο, να τοποθετεί κρυφές κάμερες στα στούντιο του σταθμού, προκειμένου να αποδείξει το παράνομο καθεστώς του σταθμού.

Το 2011, ο σταθμός έλαβε από το Εθνικό Συμβούλιο Ραδιοτηλεόρασης, Βεβαίωση Νόμιμης Λειτουργίας. Από το 2015, στα γραφεία του σταθμού ή και των συνεργαζόμενων σταθμών, πραγματοποιούνται καταλήψεις από διάφορες ομάδες ατόμων, με διάφορα αιτήματα.

Στις 23 Μαρτίου του 2015 και στις 17 Μαΐου του 2017, το κτήριο του σταθμού, καταλήφθηκε από αντιεξουσιαστές, με σκοπό την πραγματοποίηση των πολιτικών τους αιτημάτων. Την 1η Ιουνίου 2017, το κτήριο του σταθμού "Στο Κόκκινο 93,4" (νυν Μύθος στα FM) της Θεσσαλονίκης, καταλήφθηκε από οπαδούς του Ηρακλή, διαμαρτυρόμενοι για την οικονομική κρίση του συλλόγου. Επίσης, το 2017 οι εργαζόμενοι του σταθμού διαμαρτυρήθηκαν, και με απεργιακές κινητοποιήσεις, για τη μη καταβολή των οικονομικών υποχρεώσεων του σταθμού απέναντι τους.

Το 2019, ο ραδιοφωνικός σταθμός ανανέωσε το λογότυπο του και εκσυγχρόνισε περισσότερο τις εγκαταστάσεις του, συμπληρώνοντας παράλληλα 13 χρόνια λειτουργίας.

Από τη Δευτέρα 23 Μαρτίου 2020, άλλαξε το πρόγραμμά του. Αυτό αύξησε την ακροαματικότητα του σταθμού, κατατάσσοντάς τον στην 3η θέση ανάμεσα στους ενημερωτικούς σταθμούς της Αττικής.

Παραπομπές

Εξωτερικοί σύνδεσμοι
Στο Κόκκινο - ιστοσελίδα του σταθμού στην Αυγή

Συνασπισμός Ριζοσπαστικής Αριστεράς
Ελληνικοί ραδιοφωνικοί σταθμοί